****

JŪRMALAS DOME

|  |
| --- |
| Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv |

**SAISTOŠIE NOTEIKUMI**

Jūrmalā

|  |  |  |  |
| --- | --- | --- | --- |
|  |  | **Nr.** |  |

|  |  |
| --- | --- |
|  | (protokols Nr. , . punkts) |

**Par koku ciršanu ārpus meža un apstādījumu aizsardzību Jūrmalas valstspilsētā**

|  |
| --- |
| Izdoti saskaņā ar Meža likuma 8. panta otro daļu un Ministru kabineta 2012. gada 2. maija noteikumu Nr. 309 “Noteikumi par koku ciršanu ārpus meža” 22. punktu  |

1. **Vispārīgie jautājumi**

1. Saistošie noteikumi “Par koku ciršanu ārpus meža un apstādījumu aizsardzību Jūrmalas valstspilsētā” (turpmāk – Noteikumi) nosaka koku ciršanas izvērtēšanas kārtību un publiskās apspriešanas procedūras kārtību.

2. Noteikumos ir lietoti šādi termini:

2.1. I kategorijas koks – vesels, perspektīvs, ar stipru un taisnu stumbru, kuplu un simetrisku vainagu, dendroloģiski un ainaviski augstvērtīgs pilsētvides koks.

* 1. II kategorijas koks – ainaviski vērtīgs koks, bet pilnībā neatbilst I kategorijas koka pazīmēm.
	2. III kategorijas koks – nosacīti mazvērtīgs koks, bet pilnībā neatbilst IV kategorijas koka pazīmēm.
	3. IV kategorijas koks – nokaltis vai kalstošs koks, neperspektīvs, ar skraju vai izteikti nesimetrisku vainagu, nevesels, dabīgi bojāts, ainaviski mazvērtīgs.
	4. Avārijas koks – koks ar vizuāli redzamiem bojājumiem, kas tieši neapdraud cilvēku dzīvību, veselību vai īpašumu un infrastruktūru, – iztrupējis, saplaisājis, nolūzis vai noliecies.
	5. Nokaltis koks – koks, kas pilnībā zaudējis augtspēju.
	6. Koku vainagošana – kopšanas darbu kopums, kas ietver zaru nozāģēšanu vai veidotu vainagu regulāru apgriešanu.
	7. Publiskie apstādījumi – apstādījumu teritorija uz pašvaldības īpašumā esošas zemes, kas atrodas Jūrmalas valstspilsētas administratīvās teritorijas publiskajā ārtelpā (ielās, bulvāros, laukumos, parkos un skvēros) un kas bez ierobežojuma pieejama sabiedrībai.
1. Par apstādījumu aizsardzību (t.sk. bīstamu avārijas koku, avārijas koku un nokaltušu koku nociršanu), atjaunošanu un aizsardzību ir atbildīgs zemes īpašnieks vai tiesiskais valdītājs.
2. Publisko apstādījumu teritorijā aizliegts:
	1. patvaļīgi vainagot kokus un zāģēt zarus;
	2. patvaļīgi stādīt kokus un krūmus;
	3. patvaļīgi nocirst krūmus;
	4. tecināt koku sulu.
3. **Koku ciršanas izvērtēšanas kārtība**
4. Iesniegumus par koku ciršanu un koku vainagošanu izskata Jūrmalas Koku vērtēšanas komisija (turpmāk – Komisija). Komisija veic koku apskati dabā, noformējot apstādījumu apskates aktu, izskata iesniegumu par koku ciršanu un pieņem lēmumu par atļaujas izsniegšanu koku ciršanai, vainagošanai, vai sniedz pamatotu rakstisku atteikumu.
5. Pēc šo Noteikumu 5. punktā minētā lēmuma pieņemšanas, Komisija desmit darbdienu laikā no lēmuma pieņemšanas dienas, izsniegtās koku ciršanas atļaujas publicē Jūrmalas valstspilsētas pašvaldības tīmekļa vietnē, publikācijā norādot:
	1. koku ciršanas vietas adresi;
	2. koku sugu, caurmēru un skaitu;
	3. koku ciršanas iemeslu;
	4. lēmuma par atļaujas izsniegšanu koku ciršanai numuru un datumu.
6. Komisija nosaka koku kategorijas un aprēķina Zaudējumu atlīdzību par I, II un III kategorijas koku ciršanu. Zaudējumu atlīdzība netiek aprēķināta par IV kategorijas koku, avārijas koku un bīstamu avārijas koku ciršanu.
7. Publiskajos apstādījumos koku vainagošanu, zaru zāģēšanu, koku un krūmu stādīšanu, kā arī krūmu nociršanu saskaņo Komisija.
8. **Publiskās apspriešanas kārtība**
9. Komisija rīko publisko apspriešanu par plānoto koku ciršanu publiskajos apstādījumos, ja koku ciršanas dēļ būtiski tiek ietekmēta pilsētvides ainaviskā, dendroloģiskā un ekoloģiskā kvalitāte.
10. Koku ciršanas (būvniecības) ierosinātājs iesniedz Komisijai informāciju par plānoto koku ciršanu (būvniecību) publiskajos apstādījumos ne vēlāk kā divus mēnešus pirms koku ciršanas (būvniecības) darbu uzsākšanas, ja iepriekš nav veikta būvniecības ieceres publiskā apspriešana.
11. Pirms publiskās apspriešanas procedūras uzsākšanas Komisija izvieto Jūrmalas valstspilsētas pašvaldības tīmekļa vietnēs un Jūrmalas valstspilsētas administrācijas ēkā paziņojumu par publiskās apspriešanas procedūras rīkošanu, kurā ietver informāciju par koku ciršanas ierosinātāju, ciršanas vietu (adresi), ciršanas pamatojumu, nocērtamokoku skaitu, sugu un diametru, publiskās apspriešanas sākuma un beigu datumu. Publiskās apspriešanas termiņš nedrīkst būt īsāks par trīs nedēļām no informācijas publicēšanas dienas.
12. Pēc publiskās apspriešanas rezultātu izvērtēšanas Komisija pieņem šo Noteikumu 5. punktā noteikto lēmumu un izvieto to Jūrmalas valstspilsētas pašvaldības tīmekļa vietnēs un Jūrmalas valstspilsētas administrācijas ēkā.
13. **Administratīvā atbildība par noteikumu neievērošanu**
14. Noteikumu izpildes kontroli nodrošina Jūrmalas pašvaldības policija un Komisija.
15. Par Noteikumu 4.2. un 4.3. apakšpunktos noteikto aizliegumu neievērošanu piemēro brīdinājumu vai naudas sodu fiziskām un juridiskām personām, savukārt par Noteikumu 4.1. un 4.4. apakšpunktos noteikto aizliegumu neievērošanu piemēro naudas sodu fiziskām un juridiskām personām:
	1. patvaļīga koku vainagošana un zaru zāģēšana publisko apstādījumu teritorijā – fiziskām personām piemēro naudas sodu līdz simts naudas soda vienībām, juridiskām personām līdz divsimt astoņdesmit naudas soda vienībām;
	2. patvaļīga koku un krūmu stādīšana publisko apstādījumu teritorijā – brīdinājums, fiziskām personām piemēro naudas sodu līdz piecdesmit naudas soda vienībām, juridiskām personām līdz simts naudas soda vienībām;
	3. patvaļīga krūmu nociršana publisko apstādījumu teritorijā – brīdinājums, fiziskām personām piemēro naudas sodu līdz piecdesmit naudas soda vienībām, juridiskām personām līdz simts naudas soda vienībām.
	4. koku sulu tecināšana publisko apstādījumu teritorijā – par katru veikto urbumu koka stumbrā fiziskām un juridiskām personām piemēro naudas sodu līdz desmit naudas sodu vienībām;
16. Administratīvā pārkāpuma procesu par 4.1. – 4.4. apakšpunktos noteikto aizliegumu neievērošanu līdz administratīvā pārkāpuma lietas izskatīšanai veic Jūrmalas pašvaldības policijas amatpersonas.
17. Administratīvā pārkāpuma lietu par Noteikumu 4.1. – 4.4. apakšpunktos noteikto aizliegumu neievērošanu izskata un lēmumu administratīvā pārkāpuma lietā pieņem Jūrmalas Administratīvā komisija.
18. **Noslēguma jautājumi**
19. Ar šo Noteikumu spēkā stāšanos spēku zaudē Jūrmalas domes 2021. gada 29. jūlija saistošie noteikumi Nr. 31 “Par koku ciršanu ārpus meža un apstādījumu aizsardzību Jūrmalas valstspilsētā”.

|  |  |  |
| --- | --- | --- |
| Priekšsēdētāja | (paraksts\*) | R. Sproģe |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Jūrmalas domes 2024. gada \_\_. \_\_\_\_\_\_\_\_ saistošajiem noteikumiem Nr. \_\_**

**„Par koku ciršanu ārpus meža un apstādījumu aizsardzību Jūrmalas valstspilsētā”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | 1. Saistošo noteikumu “Par koku ciršanu ārpus meža un apstādījumu aizsardzību Jūrmalas valstspilsētā” (turpmāk – Noteikumi) mērķis ir noteikt ārpus meža augošu koku ciršanas izvērtēšanas kārtību un publiskās apspriešanas procedūras norises kārtību par koku ciršanu sabiedriski nozīmīgos pilsētas publiskajos apstādījumos, kā arī administratīvo atbildību par Noteikumu neievērošanu un kompetenci administratīvā pārkāpuma procesā atbilstoši Administratīvās atbildības likumam, kas stājās spēkā 2020. gada 1. jūlijā;
2. Noteikumi paredz administratīvo atbildību par Noteikumos norādīto aizliegumu neievērošanu. Administratīvā atbildība paredzēta Administratīvo sodu likuma par pārkāpumiem pārvaldes, sabiedriskās kārtības un valsts valodas lietošanas jomā 11.panta pirmajā daļā un Meža likuma 51.panta vienpadsmitajā daļā. Administratīvā atbildība par Noteikumu neievērošanu tiek paredzēta, jo administratīvais sods par Noteikumos norādīto aizliegumu neievērošanu spēs mazināt problēmsituāciju skaitu, kā arī ierobežos iespējamo pārkāpumu apmēru un izplatību, tādējādi nodrošinot sabiedrības tiesiskās intereses un noteikto pārvaldes kārtību, lai sasniegtu Noteikumu izdošanas mērķi.

Administratīvās atbildības likuma 16. panta septītā daļa noteic naudas soda apmēru par administratīvajiem pārkāpumiem pašvaldības Noteikumos, savukārt, Meža likuma 51. panta vienpadsmitā daļa, kas stājās spēkā 2020. gada 1. jūlijā, noteic naudas soda apmēru administratīvajiem pārkāpumiem par patvaļīgu koku ciršanu un bojāšanu. Ir secināms, ka Noteikumi, paredzot tajos administratīvo atbildību, disciplinē iedzīvotājus un attur tos no pārkāpumu izdarīšanas, par kuriem ir paredzēta atbildība Noteikumos, tādējādi ļaujot efektīvāk sasniegt Noteikumu mērķi. Saskaņā ar Noteikumu 15. punktu administratīvā pārkāpuma procesu par Noteikumu 4.1. – 4.4. apakšpunktos noteikto  aizliegumu neievērošanu līdz administratīvā pārkāpuma lietas izskatīšanai veic Jūrmalas pašvaldības policija. Savukārt saskaņā ar Noteikumu 16. punktu administratīvā pārkāpuma lietu par Noteikumu 4.1. – 4.4. apakšpunktos noteikto aizliegumu neievērošanu izskata un lēmumu administratīvā pārkāpuma lietā pieņem Jūrmalas Administratīvā komisija;1. zaudējumu atlīdzība par dabas daudzveidības samazināšanu tiek aprēķināta Ministru kabineta 2012. gada 2. maija noteikumu Nr. 309 “Noteikumi par koku ciršanu ārpus meža” 24. punktā noteiktajā kārtībā, ievērojot minēto Ministra kabineta noteikumu 3. pielikumā noteiktos koeficientus.
 |
| 1. Fiskālā ietekme uz pašvaldības budžetu
 | 1. Noteikumu īstenošanas fiskālās ietekmes prognoze uz pašvaldības budžetu:
	* 1. Noteikumu īstenošanas fiskālās ietekmes prognoze uz pašvaldības budžetu paredz budžeta ieņēmumus par Noteikumu prasību neievērošanu fiziskām un juridiskām personām, piemērojot Noteikumu 14. punktā noteiktos naudas sodus. Par Noteikumu 4.1 – 4.4.  apakšpunktā minētajiem pārkāpumiem, administratīvā pārkāpuma lietu izskata un lēmumu pieņem Jūrmalas Administratīvā komisija, piemērojot administratīvo sodu atbilstoši Noteikumos norādītajam;
		2. nav nepieciešami resursi sakarā ar jaunu institūciju vai darba vietu veidošanu, esošo institūciju kompetences paplašināšanai, lai nodrošinātu Noteikumu izpildi;
		3. Noteikumu izpilde tiek nodrošināta piešķirtā budžeta ietvaros.
 |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | 3.1. Īstenojot Noteikumus tiks labvēlīgi ietekmēta bioloģiskā daudzveidība, gaisa kvalitāte, klimats, ainava, kultūras un dabas mantojums, vienlaikus mudinot nekustamo īpašumu īpašniekus vai tiesiskos valdītājus apzināties šo vērtību nozīmību. Kvalitatīvāka vide un ainava, savukārt, pozitīvi ietekmē iedzīvotāju veselību.3.2. Uzņēmējdarbības vide un konkurence netiks ietekmēta. |
| 1. Ietekme uz administratīvajām procedūrām un to izmaksām
 | 1. Noteikumu piemērošanā privātpersona vai juridiskā persona var vērsties Jūrmalas valstspilsētas administrācijā un Jūrmalas pašvaldības policijā;
2. galvenie procedūras posmi un privātpersonām veicamās darbības, ko paredz Noteikumu projekts – informācija regulāri tiek aktualizēta pašvaldības tīmekļvietnē <https://www.jurmala.lv/lv/pakalpojumi/arpus-meza-augosu-koku-cirsanas-un-koku-vainagosanas-atlaujas-izsniegsana>;
3. Noteikumu izpilde neietekmēs institūciju funkcijas un uzdevumus, kuras nodrošinās Noteikumu izpildi.
 |
| 1. Ietekme uz pašvaldības funkcijām un cilvēkresursiem
 | 1. Pašvaldību funkcijas, kuru izpildei tiek izstrādāti šie Noteikumi – lai nodrošinātu koku ciršanu ārpus meža izvērtēšanas un publiskās apspriešanas procedūras kārtību;
2. papildu darba vietas netiks izveidotas.
 |
| 1. Informācija par izpildes nodrošināšanu
 | 1. Noteikumu izpildē ir iesaistīta Jūrmalas Koku vērtēšanas komisija, Jūrmalas pašvaldības policija un Jūrmalas Administratīvā komisija;
2. nav paredzēta jaunu institūciju izveide, esošo likvidācija vai reorganizācija.
 |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša. |
| 1. Izstrādes gaitā veiktās konsultācijas ar privātpersonām un institūcijām
 | Sabiedrības viedokļa noskaidrošana veikta atbilstoši Pašvaldību likuma 46. panta trešajā daļā noteiktajam – Noteikumu projekts un paskaidrojuma raksts no 2024. gada \_\_. \_\_\_\_\_līdz \_\_\_\_\_. \_\_\_\_\_\_ tika publicēts pašvaldības oficiālajā tīmekļvietnē www.jurmala.lv sabiedrības viedokļa noskaidrošanai.  |

|  |  |  |
| --- | --- | --- |
| Priekšsēdētāja | (paraksts\*) | R. Sproģe |

\*Dokuments parakstīts ar drošu elektronisko parakstu un satur laika zīmogu.